CELEX: 62012TA0161
Language: el
Date: 2014-06-04 00:00:00
Title: Υπόθεση T-161/12: Απόφαση του Γενικού Δικαστηρίου της 4ης Ιουνίου 2014 — Free κατά ΓΕΕΑ –Conradi + Kaiser (FreeLounge) [Κοινοτικό σήμα — Διαδικασία ανακοπής — Αίτηση καταχωρίσεως του κοινοτικού λεκτικού σήματος FreeLounge — Προγενέστερο εθνικό εικονιστικό σήμα free LA LIBERTÉ N’A PAS DE PRIX, προγενέστερο εθνικό λεκτικό σήμα FREE, εταιρική επωνυμία FREE και όνομα τομέα FREE.FR — Σχετικός λόγος απαραδέκτου — Άρθρο 8, παράγραφος 1, στοιχείο β', του κανονισμού (ΕΚ) 207/2009 — Εξουσία μεταρρυθμίσεως]

21.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/16
            
         Απόφαση του Γενικού Δικαστηρίου της 4ης Ιουνίου 2014 — Free κατά ΓΕΕΑ –Conradi + Kaiser (FreeLounge)
   (Υπόθεση T-161/12) (1)
   
   ([Κοινοτικό σήμα - Διαδικασία ανακοπής - Αίτηση καταχωρίσεως του κοινοτικού λεκτικού σήματος FreeLounge - Προγενέστερο εθνικό εικονιστικό σήμα free LA LIBERTÉ N’A PAS DE PRIX, προγενέστερο εθνικό λεκτικό σήμα FREE, εταιρική επωνυμία FREE και όνομα τομέα FREE.FR - Σχετικός λόγος απαραδέκτου - Άρθρο 8, παράγραφος 1, στοιχείο β', του κανονισμού (ΕΚ) 207/2009 - Εξουσία μεταρρυθμίσεως])
   2014/C 235/20
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Free SAS (Παρίσι, Γαλλία) (εκπρόσωπος: Y. Coursin, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: A. Folliard-Monguiral)
   
      Αντίδικος ενώπιον του τμήματος προσφυγών του ΓΕΕΑ: Conradi + Kaiser GmbH (Kleinmaischeid, Γερμανία)
   
      Αντικείμενο
   
   Προσφυγή κατά της αποφάσεως του δεύτερου τμήματος προσφυγών του ΓΕΕΑ της 25ης Ιανουαρίου 2012 (υπόθεση R 437/2011-2), σχετικά με διαδικασία ανακοπής μεταξύ της Free SAS και της Conradi + Kaiser GmbH.
   
      Διατακτικό
   
   Το Γενικό Δικαστήριο αποφασίζει:
   
               1.
            
            
               Ακυρώνει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 25ης Ιανουαρίου 2012 (υπόθεση R 437/2011-2), καθόσον με αυτήν κρίθηκε ότι οι υπηρεσίες επιγραμμικής (on line) εκδόσεως ηλεκτρονικών βιβλίων και περιοδικών καθώς και οι υπηρεσίες εκδόσεως περιοδικών και βιβλίων σε ηλεκτρονική μορφή, επίσης στο Διαδίκτυο, που εμπίπτουν στην κλάση 41 και τις οποίες αφορά η αίτηση καταχωρίσεως, δεν ήταν παρόμοιες με τις υπηρεσίες μεταδόσεως πληροφοριών με ηλεκτρονικά μέσα, ιδίως για τα δίκτυα παγκόσμιας επικοινωνίας όπως το διαδίκτυο, οι οποίες εμπίπτουν στην κλάση 38 και καλύπτονται από το προγενέστερο εικονιστικό σήμα.
            
         
               2.
            
            
               Απορρίπτει την προσφυγή κατά τα λοιπά.
            
         
               3.
            
            
               Έκαστος διάδικος φέρει τα δικαστικά του έξοδα.
            
         
      (1)  EE C 194 της 30.6.2012.